IVL เข้าซื้อกิจการบรรจุภัณฑ์ในไนจีเรียกำลังผลิต 1.8 หมื่นตัน/ปี คาดแล้วเสร็จไตรมาส 1/62
IVL เข้าซื้อกิจการบรรจุภัณฑ์ในไนจีเรียกำลังผลิต 1.8 หมื่นตัน/ปี คาดแล้วเสร็จไตรมาส 1/62
7 ก.พ. 2562

บริษัท อินโดรามา เวนเจอร์ส จำกัด (มหาชน) หรือ IVL เปิดเผยว่า บริษัท Indorama Netherlands B.V. (INBV) ซึ่งเป็นบริษัทย่อยทางอ้อม ได้ลงนามในสัญญาซื้อขายหุ้นกับบริษัท Church Street Trustees Limited ในฐานะที่เป็นทรัสตี (Trustees) ของกองทรัสต์ SI (SI Trust) บริษัท BTI Overseas Limited และบริษัท Capital Alliance Private Equity II Limited เมื่อวันที่ 6 ก.พ.62 เพื่อเข้าซื้อหุ้น 100% ของบริษัท Bevpak (Nigeria) Limited (Bevpak)
สำหรับ Bevpak เป็นหนึ่งในผู้ผลิตพลาสติกขึ้นรูปขวด (PET Preforms) รายใหญ่ที่สุดในภูมิภาคแอฟริกาตะวันตก ซึ่งตั้งอยู่ที่เมืองอิบาดัน (Ibadan) ประเทศไนจีเรีย โดยมีกำลังการผลิตอยู่ที่ 18,000 ตันต่อปี
ทั้งนี้ การเข้าซื้อกิจการดังกล่าว บริษัทคาดว่าจะดำเนินการแล้วเสร็จภายในไตรมาส 1/62 ขึ้นอยู่กับการได้รับการอนุมัติจากหน่วยงานราชการที่เกี่ยวข้อง